Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 826

3. Tájékozódás az élõ és élettelen természetrõl Az anyag legfontosabb tulajdonságainak (tehetetlenség, kölcsönható képesség) kvalitatív értelmezése, az ezeket jellemzõ mennyiségek bemutatása. Az anyagfogalom fokozatos kiterjesztése különféle anyagfajtákra, a levegõre, majd általában a gázokra. Az anyagmegmaradás szempontjából szemléletileg kritikus jelenségek elemzése (pl. égés, kémiai átalakulások, halmazállapot-változások, gázok összenyomása, melegítés folyamatai). Használati tárgyak anyagainak felismerése, egyszerûbb anyagok technikai formálása, használati tárgyak készítése. A gázoknak s köztük a levegõnek (pozitív) tömeg és súly tulajdonítása. A tömeg és súly fogalmainak elválasztása a szilárdság és keménység fogalmaitól. Halmazállapot-változások kísérleti, jelenség szintû megfigyelése. Oldódás és olvadás megkülönböztetése megfelelõ folyamatok vizsgálatával és értelmezésével. A halmazállapot-változásokról tanultak összekapcsolása idõjárási jelenségekkel. Az idõjárás és az éghajlat jelenségeinek értelmezése, elemzése. Az anyag folytonosságáról alkotott kép mellett – azzal szembeállítható módon – a részecske képkonstrukciója (egyszerû golyómodell hatékonyságának tesztelése, magyarázatok alkotása, a modell határainak keresése). Ismerkedés a részecskékbõl való felépítettség konkrét példáival (kristályos anyagok, keveredési folyamatok magyarázata, összetett rendszerek összetevõinek felismerése). Anyagok tulajdonságok szerinti csoportosítása, egyes tulajdonságok anyagszerkezeti értelmezése. Kvalitatív energiafogalom. Ismerkedés konkrét, hétköznapi folyamatokban az energiafajtákkal, az energiahordozókkal, az energiaforrásokkal, az energia átalakulásaival. A változások, az átalakulások esetében energiára vonatkozó, egyelõre kvalitatív megfontolások használata. Egyszerû játékok a hang, a fény és a hõ terjedésével kapcsolatban. Annak bemutatása példák segítségével, hogy a folyamatban részt vevõ testek energiái más testek energiájává, illetve másfajta energiákká alakulnak át. Az energiahordozók jelentõsége a hétköznapokban, az energia iránti igény felismerése, e kérdéskör összekapcsolása emberi tevékenység területeivel. Az energiatakarékosság jelentõsége és konkrét módozataival való ismerkedés. Energiatakarékos magatartás kialakítása. Információközléssel kapcsolatos játékok (kódolás, dekódolás, a zaj szerepének szemléltetése stb. a fogalmak használata nélkül, konkrét játékokban). Az ismert tér fokozatos „kitágítása”, távolságra vonatkozó becslések. Tájékozódás a lakóhelyen és annak környékén. A tájékozódási feladatokban hely, irány és távolság meghatározása, a világtájakra, a földrajzi fokhálózatra, valamint a térképekre vonatkozó ismeretek használata. Magyarország elhelyezése Európában és a Földön. Az idõ egységeinek megismerése, számítások. Rövidebb távú folyamatok (évszakok, éghajlati és idõjárási jelenségek, a természet rövidebb távú, néhány éves, évtizedes, évszázados változásai) áttekintése, elemzése. A mozgás általános jellegének tudatosulása. Leírások, példák megadása hely- és helyzetváltoztató, aktív és passzív mozgásokra az élõvilágban. Néhány esetben kétségek megfogalmazása a mozgások köznapi (arisztotelészi) jellegû magyarázatával kapcsolatban. A Föld egészére vonatkozó alapvetõ ismeretek (a földtengely ferdeségének következményei, földrajzi övezetek, kontinensek, óceánok stb.) megszerzése és használata természeti és társadalmi folyamatok magyarázatára, elõrejelzésére. A felszínformák felismerése. A felszínváltozások fõbb folyamatainak leírása, példák bemutatása, a változási folyamatok eredményeinek felismerése. A Földünk–környezetünk mûveltségi területtel összhangban Magyarország vagy valamely kontinens földrajzi leírása. Konkrét példákon annak demonstrálása, hogy egy rendszer egységes „viselkedést” produkál, a környezetében valamilyen funkciót tölt be, szerkezete van. Az eljárás alkalmazása elsõsorban életközösségek bemutatása során (a konkrét életközösségeket a Földünk, környezetünk mûveltségi terület tartalmával összhangban kell kiválasztani). A tanult körben a természeti rendszerek (élettelen és élõ), elemeik állapotainak, változásaiknak, a rendszerekre jellemzõ folyamatoknak a bemutatása, összehasonlítása (Földön tapasztalható folyamatok, Naprendszer, életközösségek, éghajlati övezetek, éghajlati és idõjárási jelenségek). Az oldódásnak, a halmazállapot-változásoknak, a lassú és gyors égés folyamatainak, a hõtágulásnak, a testek folyadékban való úszásának, lebegésének, elmerülésének világos elkülönítése a gyakorlati helyzetek elemzése során. E jelenségek, folyamatok felismerése, kvalitatív leírása. Az egyensúly fogalmának bevezetése egyszerû mérésekkel, kísérletekkel. A természetben, elsõsorban az életközösségekben szerepet játszó néhány szabályozási folyamat részletesebb elemzése, a fogalmak meghatározása nélkül. Az életjelenségeken alapuló élet-értelmezés használata az élõvilág, a Föld folyamatainak elemzése során. Az élõvilág relatív állandóságának, valamint változásának, a hosszú idõszakok alatt lezajló átalakulásnak az elfogadása, az öröklõdés lehetséges szerepének felismerése. Fokozatos ismerkedés a rendszertani egységekkel: sejtalkotó, sejt, szövet, szerv, szervrendszer, szervezet (egyed), ökológiai rendszer fogalmakkal, konkrét esetekben a hierarchikus szervezõdés felvázolása. Életközösségek leírására vonatkozó módszerek elsajátítása, alkalmazása konkrét leírásokban. Nagyobb „osztályok” nevének és egymáshoz való viszonyaiknak az alkalmazása az ismeretszerzés során a hierarchikus osztályozásra vonatkozó tudás használatával. A növényi és az állati anyagcsere összehasonlítása. Az öröklõdés és a szaporodás összekapcsolása. Az emberi szervezet felépítésének és mûködésének alapszintû ismerete, a rendszerszerûség belátása. Az egyes szervrendszerek fontosabb, gyakoribb betegségeinek, a megelõzés és a gyógyítás mindenki számára elsajátítandó módozatainak ismerete. A környezetet leggyakrabban szennyezõ anyagoknak és forrásainak azonosítása, a szennyezéshez vezetõ emberi tevékenységek felismerése a környezetben. Általános problémaérzékenység minden megismert területen. A szennyezõ anyagokkal való óvatos bánásmód megismerése. A természet jövõjéért, fenntarthatóságáért érzett felelõsség vállalása, a környezet, s különösen a talaj, a víz, a levegõ és a táj értékeinek védelme, megóvása. Általános célok, feladatok Az 5–6. évfolyam természetismeret tantárgyának tanítási – tanulási céljai az 1–4. évfolyam környezetismeret tantárgyára épül, azzal egységes rendszert alkot. Az ott megalapozott természettudományos megismerési módszereket fejleszti tovább, bõvíti a tanulók környezetre vonatkozó ismereteit, készségeit, szokásait, a tárgy iránti érdeklõdésüket, attitûdjeiket. A kerettantervben kidolgozott tananyag fõbb céljai A tanulók a természeti jelenségeket egységükben, komplex módon értelmezzék, ezért az élõ és élettelen természet biológiai, földrajzi, fizikai, kémiai alapjelenségeit – ahol erre lehetõség van – integráltan dolgozza fel. Az 5–6. évfolyamos természetismeret tanítása-tanulása során figyelembe kell venni, hogy a tanulók gondolkodása képszerû. A megismerési folyamatban ezért döntõ a sokoldalú érzéki megismerés feltételeinek megteremtése. A sokoldalú érzéki tapasztalatokkal megszerzett képzetek biztos alapot jelentenek a természeti folyamatok, elemi összefüggések, törvényszerûségek megértéséhez. A természettudományos nevelésben így biztosítjuk, hogy a tanulók a tapasztalataik birtokában képesek legyenek alapvetõ gondolkodási mûveletek, pl. konkretizálás, elvonatkoztatás, általánosítás és ezekre alapozva egyszerûbb fogalomalkotások, ítéletek, következtetések elvégzésére. Ebben az életkorban elvont fogalmak megalkotása nem szükséges, de fontos feladat, hogy a természettudományos gondolkodáshoz szükséges értelmi képességeket (az észlelést, meg-figyelést, figyelmet, emlékezetet, képzetet) fejlesszük a tárgy tanítása során. A tanulók szerezzenek gyakorlatot a különbözõ természeti tárgyak, élõlények, jelenségek minõségi és mennyiségi jellemzõinek elemi szintû összehasonlításában, mérésében, csoportosításában. Ismerjék meg és használják a vizsgálódásokhoz, mérésekhez, kísérletekhez szükséges eszközöket. A természetismeret tantervének célja továbbá a környezeti nevelés. Ebben az életkorban a hangsúly a környezet állapota iránti érzékenység kialakításán és az ökológiai szemlélet meg-alapozásán van. A tanulók váljanak nyitottá a természet szépségei, értékei és a környezeti problémák iránt. Ismerjék meg hazánk legfontosabb természeti értékeit, védett területeit, nemzeti parkjait. Ismerjék meg, hogy a környezetünk állapota saját egészségünkre is hatással van. Igényeljék az egészséges életkörülményeket, lássák be, hogy maguk is felelõsek a környezet értékeinek megõrzésében, egészséges állapotának fenntartásában. Tudatosítsuk, hogy maguk is felelõsek a természet jövõjéért, ismereteik és tapasztalataik birtokában készüljenek fel a természet megóvására, a környezeti problémák megelõzésére. A kerettanterv tananyaga és követelményei motiválnak arra, hogy a tanulók a természettudományos ismereteiket megfelelõ ismeretterjesztõ könyvek, folyóiratok, rádió és televízió mûsorok, számítógépes kapcsolatok révén is fejleszthetik. A természetismeret fontos tanítási-tanulási célja, hogy a tanulók képesek legyenek a megszerzett ismeretek, tapasztalatok alapján – írásban és szóban – gondolataikat önállóan megfogalmazni.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes